KOMMISSIONENS FORORDNING (EF) Nr. 635/96 af 10. april 1996 om tilpasning af de samlede mængder, der er fastsat i artikel 3 i Rådets forordning (EØF) nr. 3950/92 om en tillægsafgift på mælk og mejeriprodukter

KOMMISSIONEN FOR DE EUROPÆISKE HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3950/92 af 28. december 1992 om en tillægsafgift på mælk og mejeriprodukter (1), senest ændret ved forordning (EF) nr. 1552/95 (2), særlig artikel 3, stk. 2, og artikel 4, stk. 2, og

ud fra følgende betragtninger:

Ifølge artikel 3, stk. 2, i forordning (EØF) nr. 3950/92 kan de samlede garantimængder for Østrig og Finland forhøjes til henholdsvis maksimalt 180 000 tons og 200 000 tons for at kompensere de østrigske og finske SLOM-producenter; Østrig og Finland har i overensstemmelse med artikel 6 i Kommissionens forordning (EF) nr. 671/95 (3), ændret ved forordning (EF) nr. 1390/95 (4), meddelt, hvor store mængder det drejer sig om for mejeriåret 1995/96; de samlede garantimængder bør derfor forhøjes tilsvarende efter proceduren i artikel 30 i Rådets forordning (EØF) nr. 804/68 (5), senest ændret ved Kommissionens forordning (EF) nr. 2931/95 (6);

ifølge artikel 4, stk. 2, i forordning (EØF) nr. 3950/92 forhøjes eller etableres den individuelle referencemængde efter behørigt begrundet anmodning fra producenten, for at der kan tages hensyn til ændringer, der påvirker producentens leverancer og/eller direkte salg; forhøjelse eller etablering af en referencemængde forudsætter, at den anden referencemængde, som producenten råder over, nedsættes tilsvarende eller bortfalder;

sådanne tilpasninger må for den pågældende medlemsstat ikke føre til en forøgelse af de i artikel 3 i forordning (EØF) nr. 3950/92 omhandlede samlede mængder for leverancer og direkte salg; ved definitiv ændring af de individuelle referencemængder tilpasses de i artikel 3 i sidstnævnte forordning fastsatte mængder tilsvarende efter proceduren i artikel 30 i forordning (EØF) nr. 804/68;

Belgien, Danmark, Grækenland, Spanien, Frankrig, Irland, Nederlandene og Det Forenede Kongerige har i overensstemmelse med artikel 8, tredje led, i Kommissionens forordning (EØF) nr. 536/93 (7), senest ændret ved forordning (EF) nr. 82/96 (8), meddelt, hvor store mængder der er definitivt ændret i henhold til artikel 4, stk. 2, andet afsnit, i forordning (EØF) nr. 3950/92; de samlede mængder for disse medlemsstater, der er fastsat i artikel 3 i forordning (EØF) nr. 3950/92, bør derfor tilpasses;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

Skemaet i artikel 3, stk. 2, første afsnit, i forordning (EØF) nr. 3950/92 affattes således:

>TABELPOSITION>

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra den 1. april 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 10. april 1996.

På Kommissionens vegne

Franz FISCHLER

Medlem af Kommissionen

(1) EFT nr. L 405 af 31. 12. 1992, s. 1.

(2) EFT nr. L 148 af 30. 6. 1995, s. 43.

(3) EFT nr. L 70 af 30. 3. 1995, s. 2.

(4) EFT nr. L 135 af 21. 6. 1995, s. 4.

(5) EFT nr. L 148 af 28. 6. 1968, s. 13.

(6) EFT nr. L 307 af 20. 12. 1995, s. 10.

(7) EFT nr. L 57 af 10. 3. 1993, s. 12.

(8) EFT nr. L 17 af 23. 1. 1996, s. 1.